Rėda-Vydenbriukas
Rėda-Vydenbriukas (vok. Rheda-Wiedenbrück) – miestas vakarų Vokietijoje, Šiaurės Reino-Vestfalijos žemėje, įsikūręs prie Emso upės. Mieste išvystyta automobilių, baldų, maisto pramonė. Veikia didžiausia šalyje skerdykla ir mėsos perdirbimo įmonė „Tönnies Holding“. Yra gotikinė Šv. Egidijaus bažnyčia (XIII–XVI a.), romaninis bokštas (1221–1235 m.), Šv. Uršulės bažnyčia (~1470 m.), Senoji (1619, 1790 išplėsta) ir Naujoji (1974 m.) rotušė, XVI–XVIII a. pilis (dabar rūmai).